Ջորջ Գրեհեմ Ռայս

**Ջորջ Գրեհեմ Ռայս** (անգլերեն՝ *George Graham Rice.* ) (նույն ինքը՝ Ջեյքոբ Հերցիգ), բաժնետոմսերի խարդախության համար դատապարտված անձ, որ հայտնի էր «Ուոլ Սթրիթի շնագայլ» մականունով։

Ջորջ Գրեհեմ Ռայսը, նույն ինքը *Ջեյքոբ Սայմոն Հերցիգը,*  ծնվել է Մանհեթենում ՝ Սայմոն և Աննա Հերցիգների ընտանիքում։ Նրա հայրը մորթեգործ էր։ 1890 թվականին Ջորջը դատապարտվեց իր մոլեխաղային սովորությունները ֆինանսավորելու նպատակով հոր բիզնեսից գողություն կատարելու պատճառով և երկու տարի անցկացրեց Էլմիրա ռեֆորմատորիայում։ 1895 թվականին էլ դատապարտվեց նմանատիպ հանցանք ևս մեկ անգամ կատարելու, ինչպես նաև լուրջ հետևանքների հանգեցրած կեղծիք թույլ տալու համար և չորս տարի անցկացրեց Սինգ Սինգ բանտում։ Նա փոխեց իր անունը, դարձրեց Ջորջ Գրեհեմ Ռայս, որը վերցրել էր մեկ այլ բանտարկյալից։ Այնուհետև աշխատանքի անցավ որպես New Orleans Times-Democrat թերթի լրագրող։ Դրանից հետո վերադարձավ Մանհեթեն և նախաձեռնեց Maxim & Gay Co.-ը, որը ձիարշավների հուշումների թերթիկ էր։ Բայց որոշ ժամանակ անց փոստային դեպարտամենտի  կողմից այն դուրս բերվեց բիզնեսից։

1904 թվականին Ռայսը տեղափոխվեց Նևադա  նահանգի Գոլդֆիլդ քաղաքը, որտեղ հիմնեց Nevada Mining News Bureau-ն՝ մի կազմակերպություն, որը կոչված էր գովազդելու հանքարդյունաբերական այն բաժնետոմսերը, որոնցում նա մասնաբաժին ուներ։ 1906 թվականին Ռայսը Տեքս Ռիկարդի հետ հովանավորեց Գոլդֆիլդում կայացած բռնցքամարտի մրցամարտը Ջո Գանսի և Բատլինգ Նելսոնի միջև, որը պատմության մեջ մտել է որպես ամենաերկարատև բռնցքամարտը. տևել է 42 ռաունդ։ Այնուհետև Լարրի Սալիվանի հետ նա բացեց LM Sullivan Trust ընկերությունը, որը բաժնետոմսեր էր վաճառում։ Ընդ որում՝ արժեզրկված հանքերի բաժնետոմսեր վաճառեց Նևադա նահանգի Ռիոլիտ,  Բուլֆրոգ, Ուանդեր, Բրոքեն Հիլզ  և Կալիֆոռնիայի Գրինուոթեր քաղաքներում։ 1907 թվականին LM Sullivan Trust Company-ն տապալվեց, և Ռայսը տեղափոխվեց Նևադա նահանգի Ռինո քաղաքը, որտեղ սկսեց հրատարակել Nevada Mining News թերթը։ Այնուհետև դերասան, կատակերգու Նաթանիել Կարլ Գուդվինի հետ նախաձեռնեց Nat C. Goodwin & Co.-ն՝ Նևադայի Ռաուայդ քաղաքը և նրա հանքերը գովազդելու համար։ Նա այցելեց գրող Էլինոր Գլինին, որպեսզի վերջինս աջակցի քաղաքի առաջխաղացումը խթանելու գործին։

BH Scheftels & Company-ի միջոցով Ռայսը զբաղվեցէ Ely Central Copper ընկերության բաժնետոմսերի շահարկմամբ։ 1911 թվականին նա մեղավոր ճանաչվեց փոստային խարդախության մեջ  և մեկ տարով նետվեց բանտ, որտեղ գրեց իր ինքնակենսագրությունը։ Այն նախ տպագրվեց Adventure ամսագրում, այնուհետև՝ 1913 թվականին հրատարակվեց առանձին գրքով, «Իմ արկածները քո փողերով» վերնագրով։ Դրանից հետո հրատարակեց Industrial and Mining Age, Mining Financial News, Wall Street Iconoclast և Financial Watchtower տեղեկագրերը՝ հանքարդյունաբերության և նավթի իր բաժնետոմսերի վաճառքը խթանելու նպատակով։ 1920 թվականին դատապարտվեց խոշոր չափերի գողության համար։ 1928 թվականին Ռայսը դատապարտվեց ևս չորս տարվա ազատազրկման պղնձի կեղծ հանքավայրում՝ Այդահո Քափըր Քոմփանիում ներդրումներ կատարած անձանց խաբելու համար։ 1931 թվականին նրան դատեցին հարկերից խուսափելու համար, սակայն արդարացրին։

## Ծանոթագրություններ

## Գրականություն
* Rice, George Graham. "''My Adventures with your Money.''" The Gorham Press. Boston, Mass. 1913. / Ռայս, Ջորջ Գրեհեմ. « ''Իմ արկածները քո փողերով»:'' Գորհեմ մամուլ. Բոստոն, Մասաչուսեթս 1913 թ.
* Thornton, T.D. "*My Adventures with Your Money: George Graham Rice and the Golden Age of the Con Artist.*" St. Martin's Press. New York, NY. 2015. ISBN&nbsp;978-1250054371 / Thornton, TD « *Իմ արկածները քո փողերով. Ջորջ Գրեհեմ Ռայսը և խաբեբաների ոսկե դարաշրջանը»:* Սենտ Մարտինի մամուլ. Նյու Յորք, Նյու Յորք. 2015թ.ISBN&nbsp;

Կատեգորիա:1870 ծնունդներ
Կատեգորիա:1943 մահեր
Կատեգորիա:Ֆինանսական խարդախություն